หุ้นไทยปิดเช้าร่วงหนักกว่า17จุด
ดัชนีหลักทรัพย์ไทยปิดภาคเช้า ร่วงลงไป 17.24 จุด หรือ 1.33%
26 ต.ค. 2555

ดัชนีหลักทรัพย์ไทยปิดภาคเช้า ร่วงลงไป 17.24 จุด หรือ 1.33%  
ดัชนีตลาดหลักทรัพย์ไทย 26 ต.ค. 55 เคลื่อนไหวในแดนลบตลอดภาคเช้า ก่อนปิดครึ่งวันที่ระดับ 1,280.15 จุด ร่วงลง 17.24 จุด หรือ -1.33% มูลค่าการซื้อขาย 15,219.95 ล้านบาท โดยดัชนีปรับขึ้นแตะระดับสูงสุดที่ 1,294.67 จุด และแกว่งลงต่ำสุด 1,279.67 จุด
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
BBL  มูลค่า 1,107.09 ล้านบาท  ปิดที่ 175.50 บาท -0.50 บาท หรือ -0.28%
ADVANC มูลค่า 817.34 ล้านบาท ปิดที่ 197.50 บาท -5.50 บาท หรือ -2.71%
KBANK มูลค่า 645.65 ล้านบาท ปิดที่ 174.00 บาท -1.00 บาท หรือ -0.57%
ITD มูลค่า 622.96 ล้านบาท ปิดที่ 4.00 บาท +0.08 บาท หรือ +2.04%
CPF มูลค่า 595.78 ล้านบาท ปิดที่ 34.75 บาท -1.00 บาท หรือ -2.80%
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาต กล่าวว่า ดัชนีหุ้นไทยที่ลดลงแรงเป็นผลจากการปรับฐานหลังจากดัชนีขึ้นมาเร็วติดต่อกัน  5 เดือนซึ่งหากดัชนีแนวรับสำคัญที่  1,280   จุดก็จะลงไปสู่แนวรับที่ระดับ 1,260 จุด
อย่างไรก็ตามวันนี้มีแรงขายหนักๆในหุ้นกลุ่มสื่อสารหลังจากคณะกรรมการป้องกันและปรามปราบการทุจริตแห่งชาติ (ปปช.) เข้ามาตรวจสอบการประมูลใบอนุญาต3จีซึ่งจะกดดันหุ้นกลุ่มสื่อสารและในภาวะที่นักลงทุนมีหุ้นสื่อสารเต็มพอร์ตก็ยังไม่มีใครซื้อ เพราะเชื่อว่า ขณะนี้มีแต่อยากขายหุ้นสื่อสารออก ขณะที่หุ้นธนาคารพาณิชย์ ซึ่งโอเวอร์ตลาดมากว่า 3ปีก็เริ่มหมดข่าวดีหลังดอกเบี้ยลงและสินเชื่อที่เป็นตัวสร้างรายได้เริ่มลำบากหลังจากสภาพคล่องเริ่มตึงตัว ส่วนหุ้นพลังงานและปิโตรก็เจอความกดดันจากเศรษฐกิจโลกชะลอตัว ดังนั้นปัจจัยเหล่านี้จะกดดันการลงทุนและหุ้นกลุ่มเหล่านี้มีน้ำหนักกับตลาดจึงยังเป็นตัวกดดันดัชนี